ΠΡΩΤΟΔΙΚΕΙΟ ΓΙΑΝΝΙΤΣΩΝ

**Αριθμός 72/2024**

ΠΡΑΞΗ ΤΗΣ ΔΙΕΥΘΥΝΟΥΣΑΣ ΤΟ ΠΡΩΤΟΔΙΚΕΙΟ ΓΙΑΝΝΙΤΣΩΝ

Αφού έλαβε υπόψη:

1. Τις διατάξεις του άρθρου 17 παρ. 7 περ. αδ' υποπερ. γ' του Κώδικα Οργανισμού Δικαστηρίων και κατάστασης δικαστικών λειτουργών, με τις οποίες καθιερώνεται τεκμήριο αρμοδιότητας των Διευθυνόντων τα Πρωτοδικεία.
2. Τη με αριθ. πρωτ. 36005οικ/29.5.2024 εγκύκλιο του Υπουργείου Δικαιοσύνης, Διαφάνειας και Ανθρωπίνων Δικαιωμάτων, με την οποία κρίνεται ότι ενόψει της διενέργειας των εκλογών της 09ης Ιουνίου 2024 για την ανάδειξη των μελών του Ευρωπαϊκου Κοινοβουλίου, επιβάλλεται να ανασταλούν οι εργασίες των δικαστηρίων της Χώρας από την 05η Ιουνίου 2024 έως και την 12η Ιουνίου 2024, με τις ποινικές δίκες, που θα αρχίσουν στο ακροατήριο πριν από την 05η Ιουνίου 2024 και δεν περατωθούν την ίδια ημέρα, να συνεχίζονται μετά την 12η Ιουνίου 2024.
3. Τις υπηρεσιακές ανάγκες, ως και την εύρυθμη λειτουργία των υπηρεσιών του Πρωτοδικείου .

Κατά το χρονικό διάστημα από την 05η Ιουνίου 2024 έως και την 12η Ιουνίου 2024:

 Οι καταθέσεις δικογράφων (εισαγωγικών, ενδίκων μέσων, αιτήσεων διαταγών πληρωμής και νομικής βοήθειας) θα εξακολουθήσουν κανονικά.

 Οι προσωρινές διαταγές θα εκδικάζονται κανονικά και ο/η Πρόεδρος του Δικαστηρίου δύναται να προσδιορίζει τις αιτήσεις χορηγήσεως προσωρινής διαταγής, καθώς και τις αιτήσεις ασφαλιστικών μέτρων, για τις οποίες υπάρχει νόμιμη προθεσμία για την έκδοση απόφασης, εντός του ως άνω χρονικού διαστήματος.

 Το Πολιτικό Τμήμα Πολυμελούς και Μονομελούς θα παραλαμβάνει κανονικά δικόγραφα προτάσεων και προσθήκης-αντίκρουσης, των οποίων η προθεσμία κατάθεσης (τακτικής διαδικασίας ν. 4335/2015) λήγει εντός του χρονικού διαστήματος της αναστολής.

 Οι Γραμματείς έδρας πολιτικών υποθέσεων θα παραλαμβάνουν κανονικά τα προς κατάθεση δικόγραφα προσθήκης-αντίκρουσης για όσες υποθέσεις συζητηθούν έως και 28-5-2024

 Τα προβλεπόμενα από τον Κανονισμό του Δικαστηρίου πιστοποιητικά θα εκδίδονται κανονικά.

Αναφορικά με τη λειτουργία της Γραμματείας του Πρωτοδικείου και με δεδομένη την απασχόληση του συνόλου των δικαστικών υπαλλήλων ως δικαστικών αντιπροσώπων ή/και ως μελών των εκλογικών συνεργείων, την Παρασκευή 07-6-2024, οι σχετικές υπηρεσίες θα παρέχονται μέχρι τις 12.00’ μ. και την Δευτέρα 10-6-2024, μετά τις 13.00΄ μ.μ.

 Γιαννιτσά, 31 Μαΐου 2024

 Νακοπούλου Στέλλα

 Πρόεδρος Πρωτοδικών